hu hu sv hbs_lat hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu en hu hu hu hu hu hu it en hu hu hu hu de fr hu hu hu en cs hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu en
Egészségügy - Jánoshalmi Hunyadi János Általános Iskola
Oldalainkat 307 vendég és 0 tag böngészi
Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
Védőnői fogadó óra az iskolaorvosi rendelőben:  hétfő  8-9-ig
Tájékoztató az iskolában történő iskola-egészségügyi ellátásról
Az 1997. évi CLIV. Törvény 13. §-a (A tájékoztatáshoz való jog) alapján ismertetjük Önnel a gyermekénél - az általános iskolai tanulmányok ideje alatt - kötelezően elvégzendő iskola-egészségügyi tevékenységek menetét:
1. Személyi higiénés ellenőrzések
A törvényi előírásoknak megfelelően szeptember, január, április hónapokban tisztasági (tetvességi) szűrővizsgálat. Az alsó tagozatos osztályokban és a fertőzött osztályoknál heti rendszerességgel.
Serke és tetű miatt kiszűrt gyermek szülei írásbeli értesítést kapnak. Az otthoni kezelés megtörténtét a védőnő ellenőrzi. A kezelés elmaradása esetén a védőnő a kezelést az iskolában elvégzi.
2. A 2. 4. 6. és  8. évfolyamokon zajló védőnői és orvosi vizsgálatok
Védőnő által önállóan végzett szűrővizsgálatok: testi fejlődés és a vérnyomás mérése, a látásélesség, színlátás, hallás vizsgálata, a mozgásszervek szűrése, pajzsmirigy vizsgálata a módszertani irányelvek alapján.
A vizsgálatok tanítási időben, a védőnői szobában négyszemközt zajlanak. Szükség esetén a tanuló személyre szabott tanácsot kap, és további gondozásban részesül.
Orvosi fizikális vizsgálat: fizikális belgyógyászati szűrés, a védőnő által kiszűrt elváltozások ellenőrzése, szükség esetén háziorvoshoz, szakorvoshoz utalás és a krónikus betegek gondozása.
Szeptember 1. és a következő év augusztus 31. között 16 életévet betöltő tanulóknál a záró állapotvizsgálat elvégzése, mely szintén az iskolában történik meg.
A gyermekénél elvégzett vizsgálatokról a szülő írásbeli értesítést kap. Gyermeke egészséges fejlődése érdekében fontos, hogy a kiszűrt elváltozás esetén a szakorvosi vizsgálatok megtörténjenek és ennek eredményéről (negatívról is) visszajelzést kapjunk.
A 6. évfolyamba járó tanulók MMR (mumpsz, kanyaró, rózsahimlő) illetve dTap (torokgyík, tetanusz, szamárköhögés) elleni kötelező védőoltásban részesülnek.
A 7. évfolyamba járó tanulók Engerix-B (fertőző májgyulladás elleni) kötelező védőoltásban részesülnek.
Védőoltás előtt a szülők az oltással kapcsolatos tudnivalókról írásos értesítést kapnak.
A tanév során az alábbi témakörökben tervezzük egészségnevelő órák tartását:
Igény szerint egyéb témakörökben is.
Szükség esetén fogadóórán, illetve egyeztetett időpontban a diákok, szülők, pedagógusok felkereshetik a védőnőt aktuális problémájukkal, kérdéseikkel.
A fentiekben leírtakat a vonatkozó jogszabályok alapján végezzük:
26/1997 (IX.3) 3. számú NM rendelet az iskola-egészségügyi ellátásról
51/1997.(XII.18.) NM rendelet a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról
1997. évi CLIV. Törvény az egészségügyről
Tájékoztató a fejtetű elleni védekezésről
HPV szülői nyilatkozat, 2022/2023-as tanév